महानायक मर्यादापुरुषोत्तम राम अच्छाई के प्रतीक के रूप में उभरते हैं। एक आज्ञाकारी पुत्र, पिता-तुल्य बड़ा भाई, संवेदनशील विश्वसनीय जिम्मेदार पति और स्वाभिमानी आदर्श राजा। वे शक्तिवान होने के साथ-साथ त्याग की मूर्ति भी हैं। उनके आचरण में ÷मैं' कहीं व कभी उभरकर नहीं आता। हर मुद्दे पर प्रजातांत्रिक तरीके से काम करने की कोशिश। सत्य पर अटूट विश्वास और अहिंसा के परम पुजारी। तभी तो बहुत कुछ जानते हुए भी अंत तक दुश्मन को भी पूरी तरह से समझाने का प्रयास करते। वो दूसरों का दुःख समझते। स्वयं का सुख और स्वार्थ कभी आड़े नहीं आता। 'मैं' और 'मेरा' से पहले राष्ट्र और समाज। चारित्रिक बल और नैतिक सहनशीलता की तो अद्वितीय मिसाल। वे भी ज्ञानी थे, बलशाली थे लेकिन शक्ति का दुरुपयोग कभी नहीं किया। इतना ही नहीं हर बार बल प्रयोग करने पर उसके कारणों का पूरा सार्थक तर्क भी प्रस्तुत किया। इसके बावजूद उनका जीवन कष्टों में बीता। तो क्या हुआ, अजेय मगर अत्याचारी रावण से समाज को मुक्त तो कराया।